[ca] Tres anys després de la seva aparició, la malaltia del coronavirus 2019 (COVID-19) continua sent una causa destacada de morbiditat i mortalitat en el món. Durant la pandèmia, les dades del món real (en angles, real-world data) han estat extensament utilitzades per omplir mancances de coneixement en el camp de la COVID-19. L'objectiu d'aquesta tesi va ser caracteritzar les persones amb malalties preexistents i COVID-19 i investigar factors associats amb la infecció per COVID-19 i les seves complicacions, així com amb la cobertura vacunal i la seguretat de les vacunes contra la COVID-19 fent servir dades del món real. En primer lloc, vam descriure les característiques de les persones amb COVID-19 que pateixen obesitat o que tenen un antecedent de càncer. Després, vam investigar la relació entre el càncer i la privació socioeconòmica amb el risc d'infecció i complicacions per COVID-19, així com la relació entre la privació socioeconòmica i la cobertura vacunal a Catalunya. Finalment, vam investigar els riscos d'esdeveniments tromboembòlics després de la infecció i la vacunació contra la COVID-19. En línia amb altres estudis, hem observat que les persones amb obesitat i càncer són més susceptibles a patir la COVID-19 i les seves complicacions. Els pacients amb un diagnòstic recent de càncer i amb càncers hematològics van ser especialment vulnerables a la COVID-19. Abans de l'inici de la vacunació massiva a Catalunya, les persones que viuen en zones urbanes socialment desfavorides tenien també més riscos d'infecció i hospitalització per COVID-19. No obstant això, malgrat desigualtats socioeconòmiques en la cobertura vacunal, les desigualtats en la infecció per COVID-19 van disminuir sis mesos després de l'inici de la vacunació. Finalment, els riscos de patir esdeveniments tromboembòlics després de la infecció van ser molt més alts que després de la vacunació contra la COVID-19. Els resultats d'aquesta tesi subratllen el valor de les dades del món real en l'àmbit de l'epidemiologia així com el seu paper per recolzar la presa de decisions en salut pública, especialment en moments d'emergència. Els nostres resultats també destaquen la importància d'abordar les malalties no transmissibles i les desigualtats socioeconòmiques per reduir la càrrega de la COVID-19 i millorar la salut de la població.

[en] Three years after its emergence, the coronavirus disease 2019 (COVID-19) continues to be a major cause of morbidity and mortality worldwide. Throughout the pandemic, real-world data (RWD) have been extensively used to fill evidence gaps in the field of COVID-19. The aim of this Thesis was to characterise individuals with underlying conditions and COVID-19 infection and to investigate factors associated with COVID-19 infection and severity as well as with COVID-19 vaccine uptake and safety using RWD. First, we provided a multi-national description of the baseline characteristics and outcomes of interest of individuals with COVID-19 infection living with obesity and with cancer history. Then, we investigated the associations between cancer and socioeconomic deprivation with COVID-19 infection and severity, as well as the associations between socioeconomic deprivation and COVID-19 vaccine uptake in Catalonia, Spain. Finally, we analysed the risks of thromboembolic events following COVID-19 infection and vaccination. Consistent with prior research, we found that individuals living with obesity and with cancer were more susceptible to COVID-19 infection and to develop severe COVID-10. Patients with a recent cancer diagnosis and with haematological cancers were particularly vulnerable to poor COVID-19 outcomes. People living in socioeconomically deprived urban areas were also more likely to be infected and hospitalised with COVID-19 prior to the advent of COVID-19 vaccines in Catalonia. However, despite socioeconomic inequalities in COVID-19 vaccine uptake, inequalities in COVID-19 infection decreased six months after the vaccine rollout. Lastly, we found that the risks of thromboembolic events were much higher following COVID-19 infection than following COVID-19 vaccination. The findings of this Thesis underscore the value of RWD to conduct epidemiological research and inform public health policies, particularly during emergencies. Our findings also highlight the need to address non communicable diseases and socioeconomic inequalities to reduce the burden of COVID-19 and improve the population's health.